[{"text_idx": "#000000", "text": "Mae\u2019r sgrialwr proffesiynol, seren MTV, rhedwr rasys dygnwch a\u2019r entrepreneur Matthew Pritchard, sef perchennog y siop barbwr a tatw\u0302au Sleep When You\u2019re Dead (a elwir yn SWYD), wedi gwneud popeth."}, {"text_idx": "#000002", "text": "Wedi\u2019i addurno gydag eitemau cofiadwy o\u2019i deithiau gyda Dirty Sanchez a\u2019r Gumball Rally, roedd Pritchard yn gwybod y byddai steil llefydd barbwr a thatw\u0302au roedd yn hoff o ymweld a\u0302 nhw o amgylch y byd yn gweithio\u2019n dda yn ei dref enedigol. \u201cRydyn ni\u2019n cynnig y pecyn cyfan,\u201d esboniodd Miles O\u2019Keefe, un o farbwyr y siop sydd wedi ennill gwobrau, \u201cGall pobl ddod i mewn, yfed cwrw, cael eu gwallt wedi ei wneud neu eistedd i gael tatw\u0302 neu dwll (piercing), ac yna brynu y cynhyrchion yn y siop.\u201d"}, {"text_idx": "#000003", "text": "Mae golwg y siop wedi esblygu dros y pum mlynedd, ac yn ystod y cyfnod hwn, mae Pritchard wedi dod yn fegan. \u201cPan y bu i ni agor gyntaf, roeddwn i\u2019n arfer cadw crwyn a phenglogau gwartheg ym mhobman. Yna, dair blynedd yn o\u0302l fe wnes i droi\u2019n fegan a chael gwared ar lawer ohono. Lledr ffug yw fy nghadeiriau i nawr, \u201cmae\u2019n chwerthin."}, {"text_idx": "#000004", "text": "Ochr yn ochr a\u0302 nifer o wobrau, mae\u2019r cysylltiadau teledu yn parhau, gyda\u2019r tatw\u0302ydd John Smith yn ymddangos ar Just Tattoo of Us ar MTV tra bod y siop ei hun yn datblygu rhywfaint o ddilyniant cwlt, gyda rhai cleientiaid ymroddedig yn teithio o Norwy ac America jest i ymweld a\u0302\u2019r siop, yn ogystal a\u0302 chroesawu y ti\u0302m rygbi\u2019r All Blacks, se\u0302r y byd roc ac yn ddiweddar, seren pe\u0302l-droed Cymru, Joe Ledley."}, {"text_idx": "#000006", "text": "Cofrestrwch ar gyfer ein cylchlythyr"}]